**8.5 The physical, social and psychological environment is conductive for education and research as well as personal well-being**. **(หลักสูตร)**

สำนักหอสมุด มหาวิทยาลัยแม่โจ้ เป็นหน่วยงานที่ทำหน้าที่เป็นศูนย์กลางในการให้บริการสารสนเทศ การให้บริการทางวิชาการ และสนับสนุนการศึกษาในระบบตามหลักสูตรการเรียนการสอนของมหาวิทยาลัย การศึกษาค้นคว้าและวิจัย มีผู้รับบริการที่เป็นกลุ่มเป้าหมาย ได้แก่ นักศึกษาระดับปริญญาตรี ระดับบัณฑิตศึกษา อาจารย์ บุคลากรภายในมหาวิทยาลัย และบุคคลภายนอก สำนักหอสมุดเป็นอาคารเอกเทศ 3 ชั้น ตั้งอยู่ ณ อาคารวิภาต บุญศรี วังซ้าย มีพื้นที่ทั้งสิ้น 10,500 ตารางเมตร ในปีการศึกษา2563 สำนักหอสมุดเปิดให้บริการ ดังนี้ 1) เปิดภาคการศึกษา เปิดให้บริการ วันจันทร์ ถึง วันศุกร์ เวลา 8.30 น. - 19.00 น. วันเสาร์ ถึง วันอาทิตย์ เวลา 10.00-18.00 น. 2) ภาคการศึกษาฤดูร้อน เปิดให้บริการ วันจันทร์ ถึง วันศุกร์ เวลา 8.30 น. - 16.30 น. 3) วันหยุดนักขัตฤกษ์ปิดให้บริการ

สำนักหอสมุดได้จัดเก็บสถิติผู้รับบริการในห้องสมุด ประจำปีการศึกษา 2563 ในห้องสมุดจำนวน 54,771 ครั้ง ทางออนไลน์ จำนวน 933,792 ครั้ง โดยมีจำนวนรวมผู้รับบริการทั้งหมด จำนวน 988,563 ครั้ง ข้อมูล ณ วันที่ 14 มีนาคม 2564 (อ้างอิง 8.5: (1) [สถิติผู้เข้าใช้บริการประจำปีการศึกษา 2563](https://library.mju.ac.th/e-office/doccenter/file/2021/0001182.pdf)) และได้มีการศึกษาความพึงพอใจของผู้รับบริการสำนักหอสมุด มหาวิทยาลัยแม่โจ้เป็นประจำทุกปี โดยในปี 2563 จากการศึกษาความพึงพอใจของผู้รับบริการสำนักหอสมุด พบว่าผู้รับบริการมีความพึงพอใจในระดับมาก คะแนนเฉลี่ย 4.13 คิดเป็นร้อยละ 82.60 (อ้างอิง 8.5: (2) [การศึกษาความพึงพอใจของผู้ใช้บริการสำนักหอสมุด มหาวิทยาลัยแม่โจ้ ปีงบประมาณ 2563](http://library.mju.ac.th/e-office/doccenter/file/2021/0001138.pdf)) นอกจากนั้นสำนักหอสมุดยังได้ดำเนินการสัมภาษณ์ผู้รับบริการโดยการนำเครื่องมือ Service Design เพื่อออกแบบการให้บริการนำมาเป็นแนวทางการค้นหาความต้องการของผู้รับบริการกลุ่มเป้าหมาย แล้วนำผลการศึกษามาวิเคราะห์และวางแผนการทำงานในปีถัดไป (อ้างอิง 8.5: (3) [สรุป Service Design ประจำปีงบประมาณ 2563 ฝ่ายบริการสารสนเทศ](http://library.mju.ac.th/e-office/doccenter/file/2021/0001179.pdf))

 ในปีการศึกษา 2563 สำนักหอสมุดได้ดำเนินการบริหารจัดการพื้นที่ให้บริการทางด้านกายภาพเพื่อสร้างบรรยากาศในการเรียนรู้ ดังนี้

 ด้านกายภาพ

 1) ชั้น 1 เป็นพื้นที่นั่งอ่าน Co-Working Space และห้อง Study Room จำนวน 4 ห้อง พร้อมทั้งอุปกรณ์เพื่อการส่งเสริมการเรียนรู้ได้แก่ คอมพิวเตอร์ iMac จำนวน 6 เครื่อง กล่อง Studio box จำนวน 2 ชุด และ Smart TV จำนวน จำนวน 11 เครื่อง (อ้างอิง 8.5: (4) [ภาพถ่ายพื้นที่ชั้น 1](https://library.mju.ac.th/e-office/doccenter/file/2021/0001183.pdf))

 2) ชั้น 2 จัดมุม Snap zone เพื่อเป็นพื้นที่ผ่อนคลาย (สบาย) มุมนั่งอ่านกับพื้น และห้อง Study Room จำนวน 1 ห้อง (อ้างอิง 8.5: (5) [ภาพถ่ายพื้นที่ชั้น 2](https://library.mju.ac.th/e-office/doccenter/file/2021/0001184.pdf))

 3) ชั้น 3 ห้อง Silent zone ห้อง Study Room จำนวน 5 ห้อง และ จัดแสดงนิทรรศการถาวร หอจดหมายเหตุ มหาวิทยาลัยแม่โจ้ (อ้างอิง 8.5: (6) [ภาพถ่ายพื้นที่ชั้น 3 และนิทรรศการถาวรหอจดหมายเหตุ มหาวิทยาลัยแม่โจ้](https://library.mju.ac.th/e-office/doccenter/file/2021/0001185.pdf))

 ด้านทรัพยากรสารสนเทศ

 สำนักหอสมุดมีการจัดหาและให้บริการทรัพยากรสารสนเทศที่หลากหลายครอบคลุมทุกสาขาวิชาที่เปิดสอนในมหาวิทยาลัยในทุกรูปแบบ ทั้งในรูปแบบสิ่งพิมพ์ โดยจัดแบ่งตามลักษณะประเภทของสิ่งพิมพ์ เพื่อให้ผู้ใช้บริการสามารถเข้าถึงได้อย่างสะดวกและรวดเร็ว ตามคอลเล็กชั่น เช่น คอลเล็กชั่นหนังสือพยาบาลศาสตร์ คอลเล็กชั่นหนังสือใหม่ 5 ปี คอลเล็กชั่นหนังสือพ็อกเก็ตบุ๊คส์ คอลเล็กชั่นหนังสือนวนิยาย เป็นต้น อีกทั้งยังให้บริการในรูปแบบอิเล็กทรอนิกส์ เช่น E-Book, E-Journal, Online Database รวมถึงสื่อโสตทัศน์

ด้านการบริการ

 สำนักหอสมุดจัดให้มีบริการพื้นฐาน และบริการเชิงรุก เพื่อส่งเสริมการเรียนการสอน การทำวิจัย และส่งเสริมการเรียนรู้ ดังนี้

 บริการพื้นฐาน ได้แก่ บริการสารสนเทศ บริการยืม-คืนทรัพยากรสารสนเทศ บริการตอบคำถามและช่วยการค้นคว้า บริการฝึกอบรมการสืบค้นสารสนเทศ บริการฐานข้อมูลออนไลน์ บริการให้คำปรึกษาการวิจัย ห้องศึกษาค้นคว้าสำหรับบัณฑิตศึกษา/นักวิจัย ห้องศึกษาค้นคว้าสำหรับอาจารย์ บริการรวบรวมบรรณานุกรม บริการนำชมห้องสมุด บริการยืมระหว่างห้องสมุด (Interlibrary Loan Service) บริการยืม- คืนระหว่างห้องสมุดร่วมกัน (Reciprocal Borrowing Service) บริการอินเทอร์เน็ต บริการค้นหาหนังสือ บริการห้องศึกษากลุ่ม บริการห้องอ่านส่วนบุคคล (Individual Rooms) บริการพื้นที่นั่งอ่าน บริการ Article Delivery (การสแกนบทความวารสารต่างประเทศ) บริการ NetFlix ดูหนังออนไลน์ บริการจดหมายเหตุมหาวิทยาลัยแม่โจ้และข้อมูลท้องถิ่น และบริการสื่อมัลติมีเดีย

 บริการเชิงรุก ได้แก่ บริการ Book Delivery จัดส่งหนังสือทางไปรษณีย์และภายในมหาวิทยาลัย บริการ Library For ToBiz เป็นการบูรณาการการเรียนการสอนร่วมกันกับคณะพัฒนาการท่องเที่ยว และ บริการ Library Exclusive Course เป็นการบูรณาการการเรียนการสอนร่วมกันกับคณะศิลปศาสตร์ คณะวิศวกรรมและอุตสาหกรรมเกษตร คณะวิทยาศาสตร์ และวิทยาลัยพลังงานทดแทน (อ้างอิง 8.5: (7) [โครงการ Library exclusive Crouse](http://library.mju.ac.th/e-office/doccenter/file/2021/0001181.docx))

ทั้งนี้ สำนักหอสมุดได้เปิดให้มีบริการผ่านระบบออนไลน์ เพื่อความสะดวกแก่ผู้รับบริการที่ต้องการใช้บริการโดยไม่จำเป็นต้องมาใช้บริการที่ห้องสมุดสำนักหอสมุด ดังนี้

1. การให้บริการทรัพยากรสารสนเทศประเภทอิเล็กทรอนิกส์ ได้แก่ ฐานข้อมูล E-book และ E-Journal ผ่านทางเว็บไซต์สำนักหอสมุด (<https://library.mju.ac.th/2020/category/databases/>) ผู้รับบริการสามารถเข้าใช้งานทรัพยากรสารสนเทศประเภทอิเล็กทรอนิกส์ภายใต้เครือข่ายของมหาวิทยาลัยได้โดยไม่ต้องเดินทางมาห้องสมุด
2. การสืบค้นฐานข้อมูลสำนักหอสมุด ผู้รับบริการสามารถสืบค้นผ่านช่องทางช่องทางเว็บไซต์สำนักหอสมุด [www.library.mju.ac.th](http://www.library.mju.ac.th) และ <http://opac.library.mju.ac.th/opac2/Search_Basic.aspx> เพื่อสืบค้นทรัพยากรสารสนเทศ
3. บริการตอบคำถามและช่วยการค้นคว้า ผู้รับบริการสามารถสอบถามรายละเอียดต่าง ๆ ผ่านช่องทาง ดังนี้ 1) เว็บไซต์สำนักหอสมุด ( [www.library.mju.ac.th](http://www.library.mju.ac.th) ) โดย กดคลิกใช้บริการที่ปุ่มแชท 2) Facebook เพจ MJU Library และ 3) เบอร์โทรศัพท์ 053-873510 เพื่อสอบถามการใช้บริการ การเข้าถึงบริการ การบริการช่วยการค้นคว้า รวมถึงข้อมูลต่าง ๆ เกี่ยวกับสำนักหอสมุด โดยจะมีเจ้าหน้าที่ให้บริการประจำทุกช่องทาง
4. บริการฝึกอบรมการสืบค้นสารสนเทศผ่านระบบออนไลน์ ด้วยโปรแกรม Microsoft Team เพื่อการเข้าถึงของผู้รับบริการในการอบรมให้มากยิ่งขึ้น
5. บริการตรวจสอบหนี้คงค้างและหนังสือค้างส่ง URL <https://library.mju.ac.th/2020/checkdebt>
6. บริการจองห้องออนไลน์ URL <https://library.mju.ac.th/2020/study-room-2/>
7. บริการยืมหนังสือต่อ URL <https://library.mju.ac.th/2020/renew-book/>
8. การแนะนำหนังสือเข้าห้องสมุด URL <https://docs.google.com/forms/d/e/1FAIpQLSfAtFWJItrGmhfyl-Ej8_pQSidAyBq-zu3zLHT04lKMjRAMXA/viewform>

 ด้านสิ่งอำนวยความสะดวกและความปลอดภัย

สำนักหอสมุดได้คำนึงถึงสิ่งอำนวยความสะดวกอื่น ๆ ที่เอื้อต่อบรรยากาศการเรียนรู้ และความปลอดภัย โดยได้มีการดำเนินการ ดังนี้

 1) แสงส่องสว่างภายในอาคาร ใช้หลอดไฟชนิด LED เพื่อให้ได้แสงสว่างที่ได้มาตรฐานและประหยัดพลังงาน

 2) เครื่องปรับอากาศ ได้มีการทำความสะอาดเครื่องปรับอากาศและเปลี่ยนไส้กรองเครื่องปรับอากาศเป็นประจำ (อ้างอิง 8.5: (8) [ภาพถ่ายการทำความสะอาดเครื่องปรับอากาศ](https://library.mju.ac.th/e-office/doccenter/file/2021/0001186.pdf))

 3) ห้องสุขา ได้มีการดูแลและทำความสะอาดอย่างสม่ำเสมอเพื่อให้ถูกสุขลักษณะ (อ้างอิง 8.5: (9) 1) [TOR พนักงานทำความสะอาด](https://library.mju.ac.th/e-office/doccenter/file/2021/0001190.pdf) 2) [ตารางลงเวลาปฏิบัติงานของพนักงานทำความสะอาด](https://library.mju.ac.th/e-office/doccenter/file/2021/0001189.pdf))

 4) ความปลอดภัย ได้แก่ 1) ติดตั้งกล้องวงจรปิดเพิ่มทั่วทั้งอาคาร 2) จัดเตรียมความพร้อมเมื่อเกินอัคคีไฟ เช่น มีป้ายหนีไฟทั่วทั้งอาคาร พื้นที่ทางหนีไฟไม่มีสิ่งกีดขวาง 3) จัดฝึกอบรมและซักซ้อมการหนีไฟเป็นประจำทุกปี 6) ปรับปรุงภูมิทัศน์โดยรอบสำนักหอสมุด อีกทั้งมหาวิทยาลัยได้จัดเจ้าหน้าที่รักษาความปลอดภัยเพื่อดูแลความเรียบร้อยของอาคาร

 (อ้างอิง 8.5: (10) 1) [ภาพถ่ายกล้องวงจรปิด ถังดับเพลิง ป้ายหนีไฟ](http://library.mju.ac.th/e-office/doccenter/file/2021/0001189.pdf) 2) [รายงานผลการฝึกอบรมและซักซ้อมการหนีไฟ](https://library.mju.ac.th/e-office/doccenter/file/2021/0001187.pdf) 3) [ภาพถ่ายปรับปรุงภูมิทัศน์](https://library.mju.ac.th/e-office/doccenter/file/2021/0001188.pdf))

**เอกสารอ้างอิง**

8.5 (1) สถิติผู้เข้าใช้บริการประจำปีงบประมาณ 2563

8.5 (2) การศึกษาความพึงพอใจของผู้ใช้บริการสำนักหอสมุด ปีงบประมาณ 2563

8.5 (3) สรุป Service Design ประจำปีงบประมาณ 2563 ฝ่ายบริการสารสนเทศ

8.5 (4) ภาพถ่ายพื้นที่ ชั้น 1

8.5 (5) ภาพถ่ายพื้นที่ ชั้น 2

8.5 (6) ภาพถ่ายพื้นที่ ชั้น 3. และนิทรรศการถาวร หอจดหมายเหตุ มหาวิทยาลัยแม่โจ้

8.5 (7) โครงการ Library exclusive Crouse

8.5 (8) ภาพถ่ายการทำความสะอาดเครื่องปรับอากาศ

8.5 (9) 1) TOR พนักงานทำความสะอาด 2) ตารางลงเวลาปฏิบัติงานของพนักงานทำความสะอาด

8.5 (10) 1) ภาพถ่ายกล้องวงจรปิด ถังดับเพลิง ป้ายหนีไฟ 2) รายงานผลการฝึกอบรมและซักซ้อมการหนีไฟ 3) ภาพถ่ายปรับปรุงภูมิทัศน์